《小儿日章纳妇恭和严君霜押示之》
明代·区元晋

爱尔婚姻及盛年，承家何必问庄田。关雎诗上求风化，鸾凤声中陋管弦。

儆戒尚闻星有烂，翱翔无谓弋非贤。而家祖德三槐并，看衍箕裘奕叶千。

作者简介：区元晋，字惟康。新会人。越子。明世宗嘉靖四年（一五二五）举人。官云南镇南知州，晋福建兴化府同知。著有《见泉集》。清温汝能《粤东诗海》卷二一、清道光《广东通志》卷二七四等有传。区元晋诗，以附于明万历四十四年刻区越撰《乡贤区西屏集》之《区奉政遗稿》为底本，参校一九五四年重印《区西屏见泉二公合集》中之《奉政区见泉公遗集》。